พอดีว่ากินยาคุมฉุกเฉินใกล้วันที่รอบเดือนจะมา พอหลังจากกินยาเข้าไปรอบเดือนเลื่อนมาประมาณ 9 วันเเล้ว ตรวจครรภ์ไป 2 รอบก็ขึ้นเเค่ขีดเดียว เเบบนี้จะมีโอกาสท้องไหมค่ะ
สวัสดีค่ะ ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังหากรับประทานยาคุมฉุกเฉินตามที่ฉลากกำหนด รับประทานภายใน 72 ชั่วโมงหลังมีเพศสัมพันธ์ ยาจะมีประสิทธิภาพประมาณ 85-95% ดังนั้น มีโอกาสตั้งครรภ์ได้น้อยแนะนำสังเกตอาการ หากประจำเดือนไม่มา ตรวจการตั้งครรภ์ก็ไม่พบ อาจไปยืนยันผลตรวจที่รพ.อีกครั้งถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก